مکانات اور شہری غریبی کے خاتمے کی وزارت
اے ایم آر یو ٹی کی کامیابی
وزارت ہاؤسنگ اور شہری امور کے تحت اٹل مشن برائے بحالی اور شہری تبدیلی ، جو جون 2015 کو شروع کیا گیا تھا، حکومت ہند کے ذریعہ 01 اکتوبر 2021 کو شروع کی گئی اے ایم آریو ٹی 2.0 کے تحت شامل کیا گیا ہے، جس کے تحت اے ایم آریو ٹی کے تمام جاری اور اہل منصوبوں کے لئے فنڈنگ 31 مارچ 2023 تک جاری رہے گی۔
اے ایم آریو ٹی  کے تحت، ریاستوں کو اختیار دیا گیا ہے کہ وہ امرُت مشن کے وسیع فریم ورک کے اندر پروجیکٹوں کو منتخب کرنے، آگاہ کرنے، تجویز کرنے اور ہاؤسنگ اور شہری امور کی وزارت کی اعلیٰ کمیٹی سے منظوری کے بعد نافذ کریں۔ مزید، امرُت رہنما خطوط میں ریاستی سطح پر اس اسکیم کے نفاذ کی نگرانی اور دیکھ بھال کرنے کے لیے ریاست کے چیف سکریٹری کی سربراہی میں ریاستی ہائی پاورڈ اسٹیئرنگ کمیٹی  کی تشکیل کے لیے مخصوص انتظامات ہیں۔
مزید برآں، مشن کے رہنما خطوط کے تحت تشکیل دی گئی اعلیٰ کمیٹی بھی وقتاً فوقتاً امرُت مشن کا جائزہ، نگرانی اور دیکھ بھال کرتی ہے۔ اب تک، امرُت پروجیکٹوں کی منظوری، جائزہ اور نگرانی کے لیے 27 ایپکس کمیٹی کی میٹنگیں ہو چکی ہیں۔ ریاستوں/ مرکز کے زیر انتظام علاقوں میں امرُت کے تحت کئے گئے کام کی جانچ اور نگرانی کے لیے تمام مشن ریاستوں/ مرکز کے زیر انتظام علاقوں میں آزاد جائزہ اور نگرانی کرنے والی ایجنسیاں  قائم کی گئی ہیں۔ ریاستوں / مرکز کے زیر انتظام علاقوں کے ذریعہ فراہم کردہ پروجیکٹوں کی پیش رفت کا پتہ لگانے کے لئے ایک کلی طور پر وقف شدہ امرُت پورٹل ہے۔ نیشنل مشن ڈائریکٹوریٹ ریاستوں/ مرکز کے زیر انتظام علاقوں اور یو ایل بی کو وقتاً فوقتاً مسائل کو حل کرنے اور پروجیکٹوں کی بروقت تکمیل کے لیے رکاوٹوں کو دور کرنے کے لیے مدد فراہم کر رہا ہے۔ اس کے نتیجے میں ریاستوں/ یو ایل بیز کی صلاحیت سازی میں اضافہ ہوا ہے اور اس طرح اس نے امرُت اسکیم کے تحت اہم پیش رفت حاصل کی ہے۔ نیتی آیوگ نے امرُت سمیت مرکزی اسپانسر شدہ اسکیموں کے لیے تیسرے فریق کا جائزہ بھی لیا ہے۔ رپورٹ فروری 2021 میں شائع ہوئی ہے اور اسے تسلی بخش پایا گیا ہے۔
اس کے علاوہ، ہاؤسنگ اور شہری امور کی وزارت نے تمام ریاستوں/ مرکز کے زیر انتظام علاقوں  کے ریاستی سالانہ ایکشن پلانز  کو منظوری دی ہے، جس میں پورے مشن کی مدت کے لیے 77,640 کروڑ روپے کی رقم ہے، جس میں 35,990 کروڑ روپے کی عہد بند مرکزی امداد  شامل ہے۔ اب تک، ریاستوں/ مرکز کے زیر انتظام علاقوں نے 82,565 کروڑ روپے کے 5,882 پروجیکٹوں کو منظوری دی ہے، جن میں سے 35,932 کروڑ روپے کے 4,802 پروجیکٹ مکمل ہوچکے ہیں، ٹھیکے دیئے گئے ہیں اور 46,632 کروڑ روپے کے 1,080 پروجیکٹوں پر کام جاری ہے۔ مزید برآں، تقریباً 69,219 کروڑ روپے کے مجموعی کاموں کو فزیکل طور پر مکمل کر لیا گیا ہے اور 61,980 کروڑ روپے کے اخراجات ہوئے ہیں۔ آج تک، 137 لاکھ پانی کے نل کے کنکشن اور 105 لاکھ سیوریج کنکشن  کو بالترتیب 139 لاکھ پانی کے کنکشن اور 145 لاکھ سیوریج کنکشن کے مقابلے میں امرُت اور ہم آہنگی کے ذریعے فراہم کیے گئے ہیں۔ امرُت پروجیکٹوں کے ذریعے 6,347 ملین لیٹر فی دن  کی کل سیوریج ٹریٹمنٹ کی صلاحیت تیار کی جا رہی ہے۔ جس میں سے 2,840 ایم ایل ڈی سیوریج ٹریٹمنٹ کی گنجائش پیدا کی گئی ہے اور 1,437 ایم ایل ڈی صلاحیت کو ری سائیکل/ دوبارہ استعمال کے لیے تیار کیا گیا ہے۔ امرُت نے 2,322 پارک پروجیکٹوں کی ترقی کا باعث بنا ہے، جس میں 4,512 ایکڑ ہری بھری جگہیں شامل کی گئی ہیں۔ مزید برآں، پارک کے جاری منصوبوں کے ذریعے 908 ایکڑ سبز جگہیں شامل کی جائیں گی۔ امرت کے تحت 692 طوفانی پانی کی نکاسی کے منصوبے مکمل کیے گئے ہیں۔ اس کے نتیجے میں 2,960 واٹر لاگنگ پوائنٹس کا خاتمہ ہو گیا ہے اور مزید 801 واٹر لاگنگ پوائنٹس کے خاتمے کا عمل جاری ہے۔ ٹرانسپورٹ اور انفرا سٹرکچر کے ماحول دوست موڈ کو فروغ دینے کے لیے، 273 گرین موبیلٹی پروجیکٹس کامیابی سے مکمل ہو چکے ہیں۔ ان پروجیکٹوں کے لیے 35,990 کروڑ روپے کے مرکزی حصہ کے مقابلے میں اب تک 31,784 کروڑ روپے جاری کیے گئے ہیں۔
یہ معلومات ہاؤسنگ اور شہری امور کے وزیر مملکت جناب کوشل کشور نے آج راجیہ سبھا میں ایک تحریری جواب میں فراہم کیں۔
۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ا ک۔ ق ر
3039U-
(Visitor Counter : 68